**သင်ခန်းစာ (၁ဝ)**

**ပြန်ပေးခြင်း**

**မတ်လ ၄ - ၁ဝ**

**ဥပုသ်နေ့မွန်းလွဲပိုင်း မတ်လ ၄ ရက်**

ဖတ်ရန်ကျမ်းချက်များ။ လု၊ ၁၂း၁၆-၂၁။ ဒေ၊ ၂း၁၈-၂၂။ သုတ္တံ၊ ၂၇း၂၃-၂၇။ ၂ကော၊ ၄း၁၈။ ဒေ၊ ၅း၁ဝ။

ကော၊ ၁း၁၅-၁၇။

အလွတ်ကျမ်းချက်

 ‘‘တစ်ဖန်တုံ၊ ကောင်းကင်အသံကား၊ ယခုမှစ၍ သခင်ဘုရား၌ သေသောသူတို့သည် မင်္ဂလာ ရှိကြ၏ဟု ရေးထားလော့ဟု ပြောဆို သည်ကိုငါကြား၏။ ဝိညာဉ်တော်ကလည်း ထိုသို့မှန်ပေ၏။ ထိုသူ တို့သည် ပင်ပန်းခြင်း ငြိမ်းမည်အကြောင်းရှိ၍၊ သူတို့၏အကျင့်တို့ သည်လည်း သူတို့နှင့်အတူလိုက်ကြ၏ဟုမိန့်တော်မူ၏’’ (ဗျာဒိတ်၊ ၁၄း၁၃)။

 နှစ်ကုန်ခါနီးငွေရှင်းတမ်းပြုလုပ်နေကြရသည်နှင့် ရှေ့ဆက်မည့်နှစ် အသက်တာအတွက် ငွေကြေးရာ ထားသတ်မှတ်ချက်ကို ပြင်ဆင်ကြရတော့သည်။ အလုပ်လုပ်နေချိန်မှအနားယူအငြိမ်းစားဖြစ်သည်အထိ တွက်ဆ ရကြ သည်။ ငွေကြေးသဘောသဘာဝအရ အကောင်းဆုံးဆက်လက်ဆောင်ရွက် ရမည့်နည်းလမ်းသည် မည်သို့ရှိသနည်း။

 လူတို့သည် အသက်ကြီးလာသည်နှင့်အမျှ၊ စိုးရိမ်စိတ်ပို၍များလာ သည်။ ရှေ့ဆက်အသက်ရှင်ဖို့ရန် ပူပင်လာတတ်သည်။ အများဆုံးပူပန်သော အချက်သည် အချိန်မရောက်မီသေဆုံးသွားပြီး မိသားစုများ ဒုက္ခ ရောက်ကျန်ခဲ့ မည့်အကြောင်းဖြစ်သည်။ အသက်ရှည်လွန်းပြန်၍ စုဆောင်းထားသမျှ ပြောင်သလင်းခါခြင်း၊ ရောဂါရ၍ လက်တွင်းရှိသမျှအားလုံးအားလုံးကုန်သွား ခြင်း၊ စိတ်ရူးသွပ်သွားခြင်းမျိုး၊ ဒုက္ခိတဘဝရောက် သွားခြင်းမျိုးဖြစ်သွားလျှင် ကြည့်ရှုမည့်သူရှိမည်မဟုတ်၊ စသည့်အပူအပင်များစွာရှိလာကြသည်။

 ထိုသို့ကြောက်စိတ်တရားများဝင်လာလျှင် အယ်လင်ဂျီဝှိုက်၏ ရေးသားထားချက်ကိုပြန်သတိရပါ။ ‘‘ကြောက်ရွံ့ခြင်းတရားအားလုံး အခြေခံ ဖြစ်တည်ရာသည် စာတန်မာရ်နတ်ပင်ဖြစ်သည်။ ဘုရားရှင်ကိုသာစွဲကိုင် ထား၍ ယုံကြည်ခြင်းစိတ်ရှိလျှင် နောက်ဆုံးသောနေ့ရက်အချိန်သည် သူတို့ အတွက် အပျော်ရွင်ဆုံး နေ့ရက်ဖြစ် လိမ့်မည်။ သူတို့အတွက် အကောင်းဆုံး နေ့ရက်ဖြစ်လာလိမ့်မည်။ ရှိရှိသမျှဝန်ထုပ်အားလုံးကိုချထားပြီး ပျော်ရွင်စွာ နေပါ။ ကောင်းကင်ဘုံမှပေးတော်မူမည့်ဆုလာဘ်ကိုသာ မျှော်လင့်နိုင်ပါမည်’’ (Ellen G. White, Testimonies for the Church, vol, 1, p. 424).

 ယခုအပတ်မှာ နောက်ဆုံးသောကာလအတွက် ဘုရားရှင်၏အကြံ ပေးခြင်းအကြောင်းကို လေ့လာ ကြရ မည် ဖြစ်သည်။ မည်သည့်အရာကိုလုပ်ဆောင် သင့်သည်၊ မည်သည့်အရာကိုရှောင်ရှားသင့်သည်၊ လုပ်ဆောင် ချက်နှင့် စည်းမျဉ်း စည်းကမ်းသည် ဒွန်တွဲနေပါသလား။

**ငွေကြေးချမ်းသာသူအရူးအမိုက် တနင်္ဂနွေနေ့ မတ်လ ၅ ရက်**

 လု၊ ၁၂း၁၆-၂၁ ကိုဖတ်ပါ။ ယနေ့ကျွနု်ပ်တို့နှင့်မည်သို့ပတ်သက် သောသတင်းစကားဖြစ်သနည်း။ မိုက်မဲသောသူရူးကြီးကို ဘုရားရှင်မည်သို့ ရှင်းလင်းခဲ့သနည်း။ မိမိပိုင်သောဥစ္စာနှင့်ပတ်သက်၍ မည်သို့သော သဘောထား မျိုးထားရှိသင့်သနည်း။

--------------------------------------------------------------------------------------------------

 သွန်သင်ထားသောသတင်းစကားမှာ ကျယ်ပြန်လှသော်လည်း တစ်ဦး တစ်ယောက်သည် ယေရှုရှင်မှ ပုံပမာပေးပြောခြင်းသာဖြစ်သည်ဟုယူဆပြီး ပင်စင်စားရန်၊ အငြိမ်းစားယူရန်အတွက် ထိုသို့မစီစဉ်ကြရန် သတိပေးသည်ဟု ပြောကြသည်။ လူတစ်ဦးသည် အလုပ်မှနားသွားလျှင် ရရှိသောအမအတည်၊ အရင်းအနှီးစုငွေ စသည့် ကိစ္စအတွက် ယေရှုရှင်ပြောသော ထိုစကားကို စိတ်ထဲ ထားရှိရန်အတွက်ဖြစ်သည်။ ပြဿနာမှာ ကြီးပွားချမ်းသာရေးအတွက် မနား မနေအလုပ်လုပ်ရန်အတွက်မဟုတ်၊ လူတစ်ဦးသည် အသက်အရွယ်ကြီးလာ သည်နှင့် စားဝတ်နေရေးအဆင်ပြေလာကောင်းပြေလာလိမ့်မည်။ အဓိက အချက်မှာ စိတ်နေသဘောထား ဖြစ်သည်။ အပြောအဆိုစကား၌ ‘‘အေးဆေး နေမည်၊ သောက်မည်၊ ဇနီးခင်ပွန်းနှင့် ပျော်မည်ဟူသော စကားမျိုး ဖြစ်သည်။ ငြိမ်ဝပ်စွာနေလော့။ စားသောက်ခြင်း၊ ပျော်မွေ့ခြင်းကိုပြုလော့၊ ငါပြောမည်ဟု သူဌေးအကြံရှိ၏’’ (လုကာ၊ ၁၂း၁၉)။ ယင်းကဲ့သို့သဘောကို သတိပြုရန် ဖြစ်သည်။

 ‘‘ယင်းပုဂ္ဂိုလ်သည် တောရိုင်းတိရစ္ဆာန်တို့၏သဘောထက်သာသော သဘောမရှိပါ။ ဘုရားမရှိ၊ တရား မသိသောသဘောမျိုးဖြင့် အသက်ရှင်နေ သည်။ ကောင်းကင်နိုင်ငံမရှိ၊ အနာဂတ်ဟူ၍မရှိ၊ မိမိ၌ရှိသမျှသည် မိမိ၏ အပိုင်သာဖြစ်သည်။ ဘုရားနှင့်မဆိုင်၊ အခြားလူသားများနှင့်လည်းမဆိုင်ဟူ၍ သဘောထားသည်’’ (Ellen G. White, Christ’s Object Lesson, pp. 257, 258).

 အကယ်၍ ထိုသို့သောနေထိုင်မှုအဆင့်အတန်းမျိုးသာရှိနေလျှင် ကျွနု်ပ်တို့အတွက် မိမိအတွက်၊ မိမိအဖို့သာတွေးတောနေပြီး ဘုရား၏အမှုတော် ၌လိုအပ်နေသူ အခြားသောလူများကို ဥပေက္ခာ ပြုထား နေလိမ့်မည်။ အမိုက်အမဲ အရူးအသွပ်ဖြစ်သော ယေရှုရှင်မိန့်တော်မူသည့်သူကြွယ်ကြီးနှင့်တူသွားမည်မှာ သေချာသည်။ ယေရှုရှင်၏ဥပမာစကားတော်၌ သူချမ်းသာသူဌေးကြီးသည် ပျင်းရိခြင်း၊ မသမာမှု ရှိခြင်း အကြောင်းကို ဆိုထားခြင်းမရှိပါ။ ပြသနာကိစ္စမှာ သူ၌ရှိသောဥစ္စာပစ္စည်းကို အသုံးချပုံဖြစ်သည်။ ဘုရားရှင် ကောင်းချီးချပေးသော ဥစ္စာပစ္စည်းကို နည်းမှန်လမ်းမှန်အသုံးပြုခြင်းမျိုးမဟုတ်ပါ။ ကျွန်ုပ်တို့အသက် ထွက်မည့် နေ့ရက်ကို ကျွန်ုပ်တို့မသိရပါ။ ဘုရားရှင်၏အလိုတော်ကို အစဉ် ဆောင်လျက် မိမိတို့၏အတ္တစိတ်သဘောကို အစဉ်အမြဲသတိပြုကာ အသက် ရှင်ရန်လိုပါသည်။

 သမ္မာကျမ်းစာမှ အဓိကဖော်ပြသောကိစ္စမှာ လူတစ်ယောက်သည် လုပ်ကိုင်သမျှ စီးပွား ဖြစ်လာသည့် အကြောင်းဖြစ်သည်။ ဒံယေလကျမ်းနှင့် ဗျာဒိတ်ကျမ်းကိုရေးသားသော ပုဂ္ဂိုလ်တို့၏ ဆိုဆုံးမခြင်းကို သတိပြုကြရမည်။ အလွန်ပင်စိတ်ဝင်စားဖွယ်ကောင်းလှပါသည်။ လူအများတို့သည် အသက် ၈ဝ အထိ နေရမည် ဟု ခန့်မှန်ယုံကြည်ကြသည်။ လူ၏သက်တမ်းကို အနှစ် ၅ဝ ဟုသတ်မှတ်ထားသောစံနှုန်းစံထားရှိနေပါသည်။ အလယ်လင်ဂျီဝှိုက်မှ ရေးသားထုတ်ဝေသောစာအချို့သည် အလွန်လူဖတ်များသည့်စာအုပ် ‘‘ထာဝရ လိုအင်သက်တော်စဉ်’’ ကို သူမအသက် ၇ဝ ကျော်မှရေးသားခဲ့သည်။ ကျန်းမာရေးအပေါ်မူတည်ပြီး အသက်ရှည်ခြင်း တိုခြင်းဖြစ်လာသည်။ အလုပ် လုပ်ကိုင်ရာ၌ ရပ်တန့်မည့်အချိန်၊ အလုပ်မလုပ်တော့ ဟုဆုံးဖြတ်သည့်အချိန် ဟူ၍ မရှိသင့်ပါ။ ကောင်းသောအလုပ်ကို ဆက်လက်လုပ်ရပါမည်။

 ခရစ်တော်မှ မိမိဒုတိယအကြိမ်ပြန်၍ကြွလာခြင်းကို စောင့်နေသူများ အတွက် အကြံပေးခဲ့သည်မှာ စောင့်မျှော်နေရုံသက်သက်မဟုတ်၊ ဆက်လက် လုပ်ဆောင်နေရင်း စောင့်ကြရန်ဖြစ်သည် (မဿဲ၊ ၂၄း၄၄-၄၆)။

 အသက်အရွယ်အပိုင်းအခြားနှင့် ငွေကြေးပမာဏအရ ကျွန်ုပ်တို့ ထောင်ချောက်အတွင်းမကျသွားစေရန် မည်သို့ရှောင်ကြဉ်ရမည်နည်း။သင့်ကိုယ်ကိုပြန်၍ဆန်းစစ်ပါ။‘‘ကျွန်ုပ်အသက်ရှင်သည်မှာအဘယ်အတွက် နည်း။

**သင်ယူသွား၍မရပါ တနင်္လာနေ့ မတ်လ ၆ ရက်**

 တရားဟောဆရာကြီးဘီလီဂရေဟန် Billy Graham ကို လူ တစ်ယောက်မေးဖူးသည်။ သူ၏အသက်တာ ၌ အံ့သြဖွယ်ကိစ္စတစ်ရပ်ဖြစ် သည်။ ထိုအချိန်မှာ ဆရာကြီးသည် အသက် ၆ဝ ကျော်လာပြီး အသက်ကြီး လာပြီ ဖြစ် သည်။ ဆရာကြီးမည်သို့ပြန်၍ဖြေခဲ့သနည်း။ ‘‘လူ့အသက်တာသည် ရေပွက်ပမာတိုတောင်းလှပါတယ်’’ ဟု ဖြေကြားခဲ့သည်။

 စောဒကတက်ရန်မလို၊ အသက်တာသည် လျင်မြန်တိုတောင်းလွန်း ပါသည်။

 အောက်ပါကျမ်းချက်များမှ လူ၏အသက်တာအကြောင်းကို မည်သို့ ဖော်ပြသနည်း။ ဆာ၊ ၄၉း၁၇။ ၁တိ၊ ၆း၆၊၇။ ဆာ၊ ၃၉း၁၁။ ယာကုပ်၊ ၄း၁၄။ ဒေ၊ ၂း၁၈-၂၂။

--------------------------------------------------------------------------------------------------

 လူ၏သက်တမ်းသည် မြန်ဆန်လွန်းသည်မှာသေချာသည့်အပြင် သေသွားလျှင် မည်သည့်အရာ တစ်ခုမျှ ယူသွား၍မရပါ။ သင်ရှာဖွေစုဆောင်း ထားသောအကောင်းဆုံးပစ္စည်းပင်လျှင် ယူသွား၍မရ။ (သို့ဖြစ်လျှင်၊ အကျင့် စာရိတ္တဖြစ်လျှင် မည်သို့ရှိသနည်း။ ထိုအရာသည် အခြားတစ်နည်းဖြစ်သည်) ‘‘ထိုသူသည် သေသောအခါ၊ အဘယ်ဥစ္စာမျှမပါရ။ သူ၏ဂုဏ်အသရေသည် သူ့နောက်သို့မဆင်းသက်ရ’’ (ဆာ၊ ၄၉း၁၇)။ အဓိပ္ပာယ်မှာ သူ၌ ရှိ သမျှ၊ စုဆောင်းထားသမျှအားလုံးကို တစ်ဦးတစ်ယောက်သောသူအတွက် ချန်ရစ် ခဲ့ရသည်။ ယူဆောင်သွား၍ မရပါ။ ထိုကျန်ရစ်သောပစ္စည်းများကို မည်သူ ရရှိမည်နည်း။ သွားလေသူစီစဉ်ခဲ့သောအစီအစဉ်များအတိုင်းသာ ဖြစ်လာ ပေမည်။

နှစ်ပေါင်းများစွာကြိုးစားလုပ်ကိုင်စုဆောင်းလာသော ဥစ္စာပစ္စည်း ကြွယ်ဝချမ်းသာခြင်းများကို အကျိုးခံစားရခြင်း မရှိသောသူများစွာရှိသည်။ စုဆောင်းသိုမှီးထားသောပစ္စည်းဥစ္စာများသည် တစ်နေ့လမ်းဆုံးရောက်သော အချိန် သင့်အသက်တာကုန်သွားလျှင် မည်သို့အကျိုးရှိစေရန် စီစဉ်ထားခြင်း သည်သာ အလွန်အရေးကြီးသည်ကို သင် သတိ ချပ်ဖို့ရန်လိုသည်။

 အသက်တာကုန်ဆုံးချိန်၌ ဥစ္စာပစ္စည်းကို များစွာပိုင်ဆိုင်ခဲ့သူများ အတွက်၊ နည်းသည်များသည်၊ ကောင်းသည်ညံ့သည် စသည့်ကိစ္စသည် အရေးမကြီးတော့ပါ။ ဘဏ္ဍာစိုးကောင်းတစ်ဦးအဖြစ် ကျွန်ုပ် တို့ ကြိုတင် စီစဉ် ထားခြင်းသာလျှင် အဓိကဖြစ်သည်။ ဘုရားရှင်ချပေးထားသောကောင်းချီး မင်္ဂလာ အပေါင်း တို့ကို သတိ ဝီရိယရှိရှိ စီမံခန့်ခွဲလုပ်ဆောင်ထားရှိရန်လိုသည်။ သေတမ်းစာကို နိုင်ငံတော်တရားဥပဒေအတိုင်း ကြိုတင်စီစဉ် ထားပါ။ (သင်၏နေထိုင်ရာဒေသတွင်း အကျိုးရှိိစေသောအစီအစဉ်) သင်၏သေတမ်းစာ ချန်ထားခဲ့ခြင်းမရှိလျှင် တရားဥပဒေအဖွဲ့မှ သင်၏ဆွေမျိုးများကို သင်ပိုင်ခဲ့သော ဥစ္စာအားခွဲဝေပေးလိမ့်မည်။ သူတို့၌ လိုသည်ရှိ၊ မလိုသည်ရှိ တရားဥပဒေအရ၊ လက်ခံကြရလိမ့်မည်။ သို့ဖြင့် အကျိုးရှိသောလုပ်ဆောင်ချက်ဖြစ်စေ၊ အကျိုးမဲ့ သောလုပ်ရပ်ဖြစ်စေ ထိုငွေကြေးများကို သုံးပစ်ကြလိမ့်မည်။ သင်မလိုသောသူ တစ်ဦးဦးလိုပင်၊ သင်ကိုယ်တိုင် မပေးချင်သော်လည်း သင်၏ကျန်ရစ်သောပစ္စည်း များကို သင့်ဆွေမျိုးများက အလွယ်တကူ ပေးလိမ့်မည်။ အသင်းတော်အနေဖြင့် မည်သည့်အလှူငွေတစ်ခုတလေကိုမျှ ရရှိမည်မဟုတ်ပါ။သင့်အနေဖြင့် ထိုကဲ့သို့သဘော ကျ ခဲ့လျှင် ကောင်းပါသည်။ အကယ်၍ ထိုသို့အလိုမရှိခဲ့လျှင် သင်ကြိုတင်စီစဉ်ထားရပါမည်။

 အရိုးသားဆုံးစကားဖြင့်ဆိုကြပါစို့။ ဘုရားသခင်သည် အရာအားလုံး၏ ပိုင်ရှင်ဖြစ်သည်ဟု ပြောဆို တတ် ကြသည် (ဆာ၊ ၂၄း၁)။ ကျမ်းစကားအဆို နှင့်အမြင်အရ ဘုရားရှင်သည် ကျွန်ုပ်တို့ကိုဥစ္စာပစ္စည်းများ ချေးငှားပေးထား သည်။ ခဏတာစီမံခန့်ခွဲခွင့်ပေးထားသည်။ ဘဏ္ဍာစိုးအရာအဖြစ်ခန့်ထား သည်။ ကိုယ်တော် ထံသို့ ပြန်ယူသွားပေးရမည်။ ကိုယ်တော်သည် မူလပိုင်ရှင် အမှန်အကန်ဖြစ်တော်မူသည်။ ကိုယ်တော်ကို ချစ်ရန်လိုသည်။

 သေခြင်းသည် အချိန်အခါမရွေးရောက်လာနိုင်ကြောင်းကို ကျွန်ုပ်တို့ သိပြီးဖြစ်သည်။ မမျှော်လင့်သော အချိန်၊ ယနေ့အချိန်လည်းဖြစ်နိုင်သည်။ သင်ယနေ့သေဆုံးခဲ့လျှင် သင်ချစ်သောသူအတွက် မည်သို့ဖြစ်သွား မည်နည်း။ သင်၏ဥစ္စာပစ္စည်းများ မည်သို့ဖြစ်သွားမည်နည်း။ သင်စိတ်ဆန္ဒရှိသည်အတိုင်း ပေးဝေခြင်း ခံရနိုင်ပါမည်လား။

**ကိုယ်ပိုင်လိုအပ်ချက်ဖြင့်အစပြုပါ အင်္ဂါနေ့ မတ်လ ၇ ရက်**

 ဓမ္မဟောင်းကျမ်းရေးသားသောအချိန်အခါ၌ ဣသရေလလူမျိုးများ သည် လယ်ယာနှင့် သိုးမွေး မြူရေး လုပ်ငန်းကို လုပ်ကိုင်ကြသည်။ သို့အတွက် ကြောင့် အချို့သောဘုရားရှင်၏ကတိတော်များမှာ လယ်ယာမြေကို အကြောင်း ပြုပြီး အသုံးပြုသောစကားလုံးများဖြင့် ကောင်းချီးလမ်းကိုစီစဉ်ပေးသည်။ ဥပမာ၊ သုတ္တံ၊ ၃း၉၊၁ဝ ၌ ဘုရားရှင်မိန့်တော်မူချက်စကား၌ ကျွန်ုပ်တို့သည် ငွေရေးကြေးရေး၌ အစီအစဉ်သေချာလျှင်၊ သစ္စာရှိလျှင် ‘‘သင်၏စပါးကျီ တို့သည်ကြွယ်ဝ၍’’......(သုတ္တံ၊ ၃း၉၊၁ဝ)။ သို့သော် ယနေ့ခေတ်အချိန်အခါ တွင် ခရစ်ယာန် တို့သည် စပါးကျီများအပိုင်မရှိကြပါ။ ထိုကြောင့် ဘုရား သခင်သည် ကျွန်ုပ်တို့၏အလုပ်အကိုင်စီးပွားရေးများကို ကောင်းချီးပေးမည်ဟု မှတ်ယူနိုင်ပါသည်။ ကိုယ်တော်၏စကားကိုနားခံလိုက်လျှောက်ရန်သာလို ပါသည်။

 သုတ္တံ၊ ၂၇း၂၃-၂၇ ကိုဖတ်ပါ။ ‘‘သိုးစုနွားစုတို့ကို စေ့စေ့ကြည့်ရှု လော့ဟုဆိုသော’’ ကျမ်းစကား၏ အဓိပ္ပာယ်ကို သင်မည်သို့အနက်ပြန်မည်နည်း။ ယနေ့ခရစ်ယာန်များအတွက် မည်သို့အဓိပ္ပာယ်ရှိသနည်း။

--------------------------------------------------------------------------------------------------

 သမ္မာကျမ်းစာသည် ချမ်းသာကြွယ်ဝခြင်းကို သတိပေးဆန့်ကျင်သည် မဟုတ်၊ ဆင်းရဲသူ၊ ဆင်းရဲသားကို ဖိနှိပ်နင်းပြားခြင်း၊ လောဘတပ်မက် စိတ်လွန်ကျူးခြင်းကိုသာ အပြစ်တင်သည်။ ချမ်းသာအောင်ကြိုးစားအလုပ် လုပ်ခြင်းကို တစ်ခါမျှအပြစ်မတင်ပါ။ မရိုးမသားစီးပွားလုပ်ခြင်းနှင့် အခြား သူကိုအနိုင်ကျင့်ခြင်းကိုသာ ရှုတ်ချ ထားသည်။ ယနေ့ဖော်ပြသောကျမ်းချက် များ၌ သုတ္တံကျမ်း၏ဆိုဆုံးမထားချက်အရ၊ ကျွန်ုပ်တို့အတွက်နှင့် မိသားစု အတွက် လုံလောက်စွာစားသုံးနိုင်ရန် ကြိုးစားလုပ်ဆောင်သင့်ပါကြောင်း ဆုံးမ ထားသည်။ ‘‘သင့်စားစရာ ဖို့၊ အိမ်သူအိမ်သားစားစရာဖို့၊ ကျွန်မိန်းမများကို ကျွေးစရာဖို့ ဆိတ်နို့လောက်လိမ့်မည်’’ (သုတ္တံ၊ ၂၇း၂၇)။

 ယင်းကျမ်းချက်ကို ယနေ့ကျွန်ုပ်တို့မည်သို့အဓိပ္ပာယ်နားလည်ရမည် နည်း။ စဉ်းစားနိုင်သည့်အချက်မှာ သင်၏ငွေကြေးအဝင်အထွက်စာရင်းကို စစ်ဆေးပါ။ သင်သုံးလောက်သည်အထိကြံစည်ပါ။ သို့မဟုတ် သင်၏ဝင်ငွေ ထွက်ငွေစိစစ်တွက်ချက်ပါ။ အကြွေးမပိရအောင် သေချာစွာစီစဉ်ပါဟူ၍ဖြစ်မည်။ နှစ်စဉ်နှစ်စဉ် သင်ရှာဖွေရရှိသောငွေကြေးကိုတွက်ချက်ပြီး သင်လိုအပ်သော ဆန္ဒနှင့်လိုအပ်ချက်များကို ချိန်ဆတတ်ရမည်။ ကြိုတင်ပြင်ဆင်ခြင်းကို သေတမ်းစာ၌ အချိန်မီရေးမှတ်ထားပြီး သင်ဖြစ်လိုသမျှကို မထင်မမှတ်သော အချိန်၌ သင်ဆုံးပါးခဲ့သော် စိတ်ချယုံကြည်စွာဖြင့် ငွေကြေးများကိုအသုံးပြု သွားစေပါ။ သင်၏ငွေကြေးများ မည်သို့ အသုံးပြုသွားနိုင်ရန် သင်ကျန်းမာ နေချိန်၌ စီစဉ်ထားပါ။ သင်နှင့်ဆိုင်သောဥစ္စာပစ္စည်းအားလုံးအတွက် ကြိုတင် စီစဉ်ခြင်းသည် အသင့်လျော်ဆုံးဖြစ်၏။ ထိုပစ္စည်းများ သင်နှင့်ကြာရှည်စွာ ရှိနိုင်လိမ့်မည် မဟုတ်သော ကြောင့် ဖြစ်၏။

 အချုပ်ဆိုရသော်၊ ဘုရားရှင်ကောင်းချီးပေးသောဥစ္စာပစ္စည်းဘဏ္ဍာများကို စီမံရသောကျွန်ုပ်တို့သည် ကောင်းသောဘဏ္ဍာထိန်းဖြစ်ရန်လိုသည်။ ထိုကြောင့် အသက်ရှင်စဉ်ကာလမှာသာ သုံးစွဲခြင်းမျိုးမဖြစ်စေရပါ။ ကျွန်ုပ်တို့အသက် သေပြီးနောက် ကျန်ရှိသောအရာများသည်လည်း အကျိုးရှိစေရမည်။ ကျွန်ုပ်တို့ အသက်ရှင် နေချိန်မှာ သခင်ပြန်မလာသေးလျှင် တစ်နေ့ကျွန်ုပ်တို့၌ရှိသော ပစ္စည်းဥစ္စာနည်းသည်ဖြစ်စေ၊ များသည်ဖြစ်စေ ထားရစ်ခဲ့ရမည်။ သို့ပါသော ကြောင့် ကျွန်ုပ်တို့ရရှိသောကောင်းချီးမင်္ဂလာသည် သူတစ်ပါးအတွက် ကောင်းချီး ဖြစ်စေရန်နှင့် သခင့်အမှုတော်အတွက် အကျိုးဖြစ်စေရန်လိုပါသည်။

 ‘‘စည်းစိမ်သည်အမြဲမတည်တတ်’’ (သုတ္တံ၊ ၂၇း၂၄)။ ယင်းသည် အလွန်အရေးကြီးကြောင်း အဘယ် ကြောင့် ကျွန်ုပ်တို့ စိတ်ထဲထားရမည်နည်း။

**နောက်ဆုံးထွက်သက်အတွင်းပြုသောအလှူ ဗုဒ္ဓဟူးနေ့ မတ်လ ၈ ရက်**

 အောက်ပါကျမ်းချက်များကိုလေ့လာပြီး ငွေကြေးများအား မည်သို့ အသုံးပြုရမည်ကို ဆင်ခြင်ရန် ဖြစ် သည်။ မည်သို့ကိုင်တွယ်အသုံးပြုမည်နည်း။

၁တိ၊ ၆း၁၇ -----------------------------------------------------------------------------------------

၂ကော၊၄း၁၈ ----------------------------------------------------------------------------------------

သုတ္တံ၊ ၃ဝး၈ -----------------------------------------------------------------------------------------

ဒေ၊ ၅း၁ဝ ------------------------------------------------------------------------------------------

 လူသားများအပေါ်၌ငွေသည်သြဇာလွမ်းမိုးနိုင်ပါသည်။ပျက်စီးခြင်းသို့ပို့ဆောင်ပေးသောသြဇာ လွမ်းခြင်း ဖြစ်သည်။ ငွေကြောင့် ကြောက်စရာ ကောင်းသောလုပ်ရပ်များစွာဖြစ်လာကြောင်းကို ကြားဖူးကြမည်။ ငွေကြေးများ ပြားလာသူသည် ပျက်စီးရာလမ်းကို စတင်ပြုလုပ်တော့မည်ဆိုသည်မှာ မှန်ပါသလား။

 ထိုသို့လည်းမဟုတ်ပါ။ ဘုရားသခင်၏တန်ခိုးတော်ကြောင့် ရန်သူ၏ စုံစမ်းခြင်းကို ကျော်လွားနိုင်ပါသည်။ ထိုသို့ ဘုရားရှင်၏ကောင်းချီးမျိုးကို ရယူနိုင်သည်။ ဥစ္စာပစ္စည်းပိုင်ဆိုင်ခြင်းသည် ဘုရားသခင်၏ ကောင်းချီး မင်္ဂလာ ဖြစ်သည်။ ကျိန်ခြင်းအမင်္ဂလာအဖြစ် လွယ်လွယ်ကလေးပြောင်းသွားနိုင်သည်။

 မသေမီ ဘဏ္ဍာစိုးကောင်းတစ်ဦးအဖြစ် ကောင်းမွန်စွာစီစဉ်ခဲ့ခြင်း အတွက် လူများတို့သည် မိမိတို့ ပစ္စည်း ဥစ္စာကိုသိမ်းဆည်းရန် အန္တရာယ် ရှိသောစုံစမ်းခြင်းကို ရင်ဆိုင်ရသည်။ ထိုပစ္စည်းတို့ကိုသိမ်းဆည်းရန်မှာ ‘‘ငါ သေသွားလျှင် အကုန်အလှူအဖြစ်သတ်မှတ်မည်၊ သို့မဟုတ် မသေမီ အကုန်သုံးပစ်မည်’’ စသည့် အတွေး ဖြစ်သည်။ ကဋေကြွယ်သူဌေးတစ်ဦးက မှန်ကန်သောအသက်ရှင်ခြင်းအတွက် သူ၌အသုဘ စရိတ် အတွက်သာ ကျန်လျှင် ကျေနပ်သည်ဟုဆို၏။ ကျွန်ုပ်တို့သည် ထိုထက်ပင်ကောင်းအောင်လုပ်ဆောင် နိုင်သည်။

 ‘‘ကျွန်ုပ်အနေဖြင့် နောက်ဆုံးထွက်သက်အတောအတွင်းအထိ ကောင်းမှုမပြုခဲ့သူများကို မြင်ဖူးခဲ့ ပါသည်။ အသက်ရှင်စဉ်အခါ ဘုရားအမှုတော် အတွက်ပေးလှူရန် အလွန်တွယ်ကပ်ခဲ့ကြသည်။ ခရစ်တော်သည် နောက်လိုက် များကို အသက်ဆုံးသွားကြလျှင် ကျန်ရစ်သောပစ္စည်းများအား လှူဒါန်းရမည်ဟု မသတ်မှတ်ပေးပါ။ အသက်တာ၌ အတ္တစိတ်ကို ကိုယ်တော်ခွင့်မလွတ်နိုင်။ မိမိတို့၏ဥစ္စာကို မြဲမြံစွာဆုပ်ကိုင်ထားသူများသည် အသက်ပင်အသေခံသည်၊ အမှုတော်အတွက်ပေးရန် စိတ်မရှိကြ။ ဆုံးရှုံးမှုသည် ဆက်တိုက်ဖြစ်လာ ခဲ့သည်။ ဘဏ်များအရှုံးပေါ်ခြင်း၊ ပစ္စည်းဥစ္စာများလျင်မြန်စွာပျက်စီးသွားခြင်း စသည့်နည်းများစွာဖြင့် ဆုံးရှုံးမှုများ ရှိသည်။ အကြံအစည်များစွာရှိထား သော်လည်း၊ လုပ်ဆောင်သောအခါ နှောင့်နှေးကြရသည်။ စာတန်သည်လည်း နည်းမျိုးစုံဖြင့် ပစ္စည်းဥစ္စာငွေကြေးများ ဘုရားရှင်၏အိမ်တော်သို့မရောက်လာ နိုင်ရန် ကြိုးစားဟန့်တားသည်။ ဘုရားရှင်ထံရောက်ရှိခြင်းမရှိလေလေ၊ စာတန် ပို၍ဝမ်းသာလေဖြစ်၏’’ (Ellen G. White, Testimonies for the Church, vol. 5, p. 154).

 ကျွန်ပ်တို့ရရှိသောကောင်းချီးမင်္ဂလာပစ္စည်းဥစ္စာကို အသုံးပြုတိုင်း အဘယ်ကြောင့်သတိကြီးစွာ ထားသင့် ပါသနည်း။

**ဝိညာဉ်ဆုလာဘ် ကြာသပတေးနေ့ မတ်လ ၉ ရက်**

 ကမ္ဘာပေါ်၌ လူသားများအပြစ်တွင်းမကျရောက်လျှင် မည်ကဲ့သို့ ဖြစ်မည်ကို များများစားစား ခန့်မှန်း၍ မရနိုင်သော်လည်း သေချာသည့်အရာ တစ်ခုမှာ ပစ္စည်းဥစ္စာစုဆောင်းသိုလှောင်ခြင်းမျိုးမရှိ၊ လောဘတပ်မက် မှုလည်း မရှိ၊ ဆင်းရဲမွဲတေခြင်းလည်းမရှိ။ ယနေ့ကမ္ဘာ့ရာဇဝင်၌ ဖြစ်ပေါ်ခဲ့သော အရုပ်ဆိုးသည့် အရာများစွာရှိ နေသည်။ အပြစ်မဝင်ပါက ယင်းအရာများရှိစရာ အကြောင်းမရှိပါ။ ကျွန်ုပ်တို့ခံစားရသောအသိမှာ ရိုးသားစွာ လုပ်ကိုင်စားသောက် သူသည် ပိုင်ဆိုင်ခွင့်အပြည့်အဝရှိသည်။ ကျရှုံးထားသောအပြစ်ကမ္ဘာကြီးမှာပင် ထိုသို့ သော နိယာမ တရားရှိသေးသည်။ မည်မျှလုပ်ဆောင်ပါစေ၊ မည်မျှ ပိုင်ဆိုင်မှုရှိပါစေ၊ သတိပြုရမည့် အရေးကြီးသော အချက်တစ်ချက်ရှိပါသည်။

 အောက်ဖော်ပြထားသောကျမ်းချက်များကိုဖတ်ပါ။ ကျမ်းချက်အားလုံး ၏အဓိကဆိုလိုရင်းသည် မည်သည့် အချက်ဖြစ်သနည်း။ ယင်းအချက်ဖြင့် ကျွန်ုပ်တို့ပိုင်ဆိုင်ထားသမျှအားလုံးသော ဥစ္စာဘဏ္ဍာသည် ဘုရားသခင်၏ ကောင်းချီးဖြစ်ပါသလား။ (ဆာ၊ ၂၄း၁။ ဟေဗြဲ၊ ၃း၄။ ဆာ၊ ၅ဝး၁ဝ။ က၊ ၁၄း၁၉။ ကောလောသဲ၊ ၁း၁၅-၁၇)။

--------------------------------------------------------------------------------------------------

 ကျွန်ုပ်တို့ကိုချေးငှားပေးထားသော ပစ္စည်းဘဏ္ဍာငွေကြေးအားလုံး အတွက် ကျွန်ုပ်တို့သည် ဘဏ္ဍာစိုးနှင့် မန်နေဂျာဖြစ်ကြရသည်။ အမှန်မှာ ထိုအရာအားလုံးကို ဘုရားရှင်သာပိုင်တော်မူ၏။ ကိုယ်တော်သည် ကျွန်ုပ်တို့ကို အသက်ရှင်ခွင့်ပေးထားသူဖြစ်သည်။ လူဖြစ်လာရခြင်း၊ ရရှိသောခွန်အားဗလ အားလုံးသည် ကိုယ်တော် ပေးထားခြင်းဖြစ်၍ ကိုယ်တော်ပိုင်တော်မူပါသည်။ လက်တွေ့ကျသောစည်းမျဉ်းတစ်ခုမှာ ကိုယ်တော်သည် ကျွန်ုပ်တို့ကိုအသက် ရှင်ခွင့်၊ လှုပ်ရှားခွင့်၊ မိမိကိုယ်တိုင်အတွက်နှင့် မိသားစုအတွက် လုံးပန်း ရှာဖွေ စားသောက်ပြီးသည်နောက်မှာ လူတိုင်းကိုယ်တော်ရှင်၌ အနားယူကြရ သည်ချည်းဖြစ်သည် (သေသွားရမည်ချည်းဖြစ်သည်)။

 ‘‘ဘုရားရှင်၏အမှုတော်၌ ပါဝင်လုပ်ဆောင်ခြင်းသည် ကောင်းကင် နိုင်ငံတော်၌ ဘဏ္ဍာကို သိလှောင် ထားခြင်းဖြစ်သည်။ အထက်အရပ်၌ ဘဏ္ဍာကို သိုလှောင်ခြင်းသည် ရန်သူမျိုး အပါးအားလုံး၏ လုယူ ဖျက်ဆီး မည်ကို မစိုးရိမ် ရပါ။ လုံခြုံလွန်းပါသည်။ ထို့အပြင် ထာဝရအသက်အထိ ပွားများသွားမည် ကို မြဲမြဲမှတ်ပါ။ သင်၏ကောင်းကင်အထက်အရပ် နိုင်ငံတော်ဘဏ္ဍာတိုက် စာရင်းတွင်လည်း ရေးထည့်မှတ်တမ်းတင်ထားသည်’’ (Ellen G. White, Counsels on Stewardship, p. 342).

 ယခုအချိန်ပေးဆပ်ခြင်းအတွက် အကျိုးများစွာရရှိ၍ အသက်ရှင်စဉ် လုပ်ဆောင်ရန်ဖြစ်သည်။ သေသွား လျှင် အခွင့်မရ။ အနည်းငယ်သောအကျိုး ကျေးဇူးအချို့ကိုတင်ပြအံ့။

(၁) အလှူရှင်တို့သည် မိမိတို့လှူဒါန်းသောအရာများကို မြင်တွေ့ရသည်။ ဘုရားကျောင်းအသစ်၊ ကောလိပ် ကျောင်းတက်ရသောလူငယ်၊ တရား ဟောပွဲကျင်းပနိုင်ခြင်း အစရှိသည်တို့ဖြစ်သည်။

(၂) အလွန်အမင်းလိုအပ်နေချိန် အမှုတော်ဆောင်ဖြစ်ဖြစ်၊ လူတစ်ဦးတစ်ယောက် ဖြစ်ဖြစ် အကျိုးခံစား နေရ သည်။

(၃) သင့်အသက်သေဆုံးပြီးနောက်ပိုင်း မိသားစုနှင့်မိတ်ဆွေသူငယ်ချင်းများ ရန်ဖြစ်စရာအကြောင်း မရှိ တော့ပါ။

(၄) မိသားစုအတွက် သူတစ်ပါးအား သနားကူညီရက်ရောတတ်သောသဘော ကို ပုံစံနမူနာပြသနိုင်သည်။

(၅) အခွန်ဆောင်ရန် ပမာဏလျော့သွားစေသည်။

(၆) သင်၏အလှူကြောင့် သင့်အတွက်အာမခံချက်ဖြစ်စေသည်။ တရားရုံး မှဝင်ရောက်စွက်ဖက်ခြင်း၊ ဆွေမျိုးများမှ မနှစ်မြို့မကြည်ဖြူခြင်းများမရှိနိုင်။

(၇) အလှူရှင်၏စိတ်သဘောသည် အတ္တကြီးခြင်းမရှိ၊ ရက်ရောစိတ်ရှိကြောင်း ပြသသည်။

(၈) ကောင်းကင်ဘုံဘဏ္ဍာတော်တိုက်၌ မိမိဥစ္စာကိုသိုမှီးထားလိုက်သည်။

**ဆက်လက်လေ့လာရန်။ သောကြာနေ့ မတ်လ ၁ဝ ရက်**

 အယ်လင်ဂျီဝှိုက်သည် အလွန်အရေးကြီးသောပိုင်ဆိုင်မှုကို ပေးလှူခြင်း အကြောင်းအရာခေါင်းစဉ် အခန်းကြီး (၂) ခန်းဖြင့် ရေးသားခဲ့သည်။ See “To ( Aged and) Wealthy Parents, “ in Testimonies for the Church, vol. 3. Pp. 116-130, and “Wills and Legacies,” in Testimonies for the Church, vol. 4, pp. 476-485)

ဘဏ္ဍာစိုးဆိုင်ရာအကြံပေးချက်စာအုပ်၌လည်း အခန်းပိုင်းခြား၍ ရေးသားပေးထားသည် (စာ၊ ၃၂၃-၃၃၅)။ အယ်လင်ဂျီဝှိုက်သည် ထပ်မံ၍ ‘‘လူအများစုသည် မိမိတို့အသက်ထွက်ကာမှ မိမိတို့၏ပစ္စည်းကို အလှူလုပ်ရန် တောင်းဆိုတတ်ကြသည်။ အမှန်မှာ အသက်ရှင်လှုပ်ရှားသွားလာနိုင်စဉ် လုပ်ဆောင်ကြရမည့် အလုပ်ဖြစ်သည်။ ဘုရားသခင်အား မိမိတို့၌ရှိသောဥစ္စာ ပစ္စည်းများကို ဆက်ကပ်ကြရမည်။ ကိုယ်တော်၏ ဘဏ္ဍာစိုးအဖြစ် လှုပ်ရှား တက်ကြွသောအချိန်၌ စိတ်ကျေနပ်သည်အထိ လုပ်ဆောင်ထားကြရမည်။ အခြားသူကို တာဝန်လွဲပြောင်းပေးခြင်းမျိုးမပြုဘဲ မိမိတို့ကိုယ်တိုင် ဘုရားသခင် ၏အမှုတော်ကို ဘဏ္ဍာစိုးကောင်းအဖြစ် လုပ်ဆောင်ကြရမည်’’ (Testimonies for the Church, vol. 4, p. 480).

 ‘‘သေတမ်းစာအရဆောင်ရွက်ပိုင်သူ’’ ဟု သူမပြောသောစကား အဓိပ္ပာယ်သည်မည်သို့နည်း။ အလေ့ အထအတိုင်းဆိုလျှင် သေတမ်းစာထားခဲ့ သူသည် ဆောင်ရွက်ပိုင်သူကို သီးသန့်ခန့်ထားခဲ့သည်။ သူသေဆုံး ပြီးနောက် သေတမ်းစာအတိုင်းဆောင်ရွက်သွားနိုင်ရန်နှင့် အလိုပြည့်စေရန် ဆောင်ရွက် ပေးရသူ ဖြစ်သည်။ သင်ကိုယ်တိုင် သင်၏သေတမ်းစာအရဆောင်ရွက်ပိုင်သူသည် သင်ကိုယ်တိုင်ဖြစ်လာမည်။ သင်အသက်ရှင်စဉ် မှာပင် သင်ကိုယ်တိုင် သင် ပိုင်ဆိုင်သမျှကို ပေးကမ်းစွန့်ကြဲသွားနိုင်သည်။ ထိုသို့လုပ်ဆောင်ရသောကြောင့် သင်စိတ် ကျေနပ် မှုရရှိမည်။ မြင်တွေ့သွားရသောလုပ်ရပ်များကြောင့် ဘုရားရှင် သည် သင့်ကို ပေးအပ်ထား သော အရာကို မှန်ကန်စွာစီမံသွားနိုင်ခြင်းဖြစ်သည်။

 ခရစ်ယာန်များအတွက်ယေရှုရှင်ဒုတိယအကြိမ်ကြွလာခြင်းသည်မင်္ဂလာရှိသောမျှော်လင့်ချက်ဖြစ်သည်။ ယေရှုရှင်သည် မိုးတိမ်ကိုစီးကာကြွလာ နေသည်ကိုမြင်ရလျှင် မည်မျှဝမ်းသာအားရလိမ့်မည်နည်း။ ကိုယ်တော်၏ နှုတ်မှ ‘‘သာဓုသစ္စာရှိသောငယ်သားကောင်းဟူသောအသံကို ကြားချင်လှသည်။ ကိုယ်တော် ကြွလာခြင်း မရောက် မီ ကျွန်ပ်တို့အနားယူသွားရသည့်တိုင်ေအာင် ကျွန်ုပ်တို့၏လုပ်ေဆာင်ချက်များကြောင့် စိတ်ေကျနပ်စွာြဖင့် မျက်စိမှိတ်သွား နိုင်ပါမည်။ အကောင်းဆုံးအစီအစဉ်များကိုစီစဉ်သွားပြီး လုပ်စရာကို စီစဉ် ထား ခဲ့သောကြောင့် သင်သည် မျက်စိမှိတ်သွားသော်လည်း စိတ်ေအးသွားနိုင် လိမ့်မည်။

-ဝ-